Hafan > Newyddion > Colegau'n cynnig llongyfarchiadau ac yn addo cefnogaeth i ymadawyr ysgol
Heddiw mae colegau addysg bellach ledled Cymru yn llongyfarch dysgwyr ar gyflawni TGAU a chymwysterau eraill mewn blwyddyn sydd wedi bod yn ddigynsail a heriol.
Maent hefyd yn addo eu sicrwydd o le coleg i bob ymadawr ysgol sy'n derbyn canlyniadau heddiw. Yng ngoleuni penderfyniad diweddar y llywodraeth ar ddyfarnu graddau arholiad yn seiliedig ar Raddau Asesu Canolfannau, mae colegau'n edrych ymlaen at gefnogi a thywys dysgwyr i gymryd eu camau nesaf mewn addysg.
Yn ymarferol, mae hyn yn golygu bod colegau'n hyblyg ac yn deg yn eu proses dderbyn, gan gynnig gwell cofrestriad ac asesiad cychwynnol. Bydd y newyddion a ddaeth prynhawn ddoe o'r oedi cyn cyhoeddi cymwysterau BTEC gan y sefydliad dyfarnu Pearson hefyd yn cael ei ystyried. Bydd hyn yn sicrhau bod pob myfyriwr yn cael ei roi ar y cwrs mwyaf addas, ac yn un sy'n ystyried eu dewisiadau cyn belled ag y bo modd.
"Rydym yn llongyfarch dysgwyr yn frwd heddiw wrth iddynt dderbyn eu canlyniadau, yn dilyn cyfnod hynod bryderus. Rydym hefyd yn diolch i'w teuluoedd a'n staff addysgu am y gefnogaeth a roddwyd i ddysgwyr sydd wedi eu galluogi i gyrraedd y pwynt hwn."
"Mae ein timau Gwasanaethau Dysgwyr a Derbyniadau wrth law i ddarparu cyngor a chefnogaeth ar y cam nesaf o ddysgu hyd yn oed i'r myfyrwyr BTEC hynny nad ydynt wedi derbyn eu canlyniadau heddiw. Rydym yn annog myfyrwyr i gysylltu â'u coleg lleol i ddarganfod mwy am yr opsiynau sydd ar gael iddynt."
Gyda chynnig eang, mae colegau addysg bellach mewn sefyllfa ddelfrydol i ddiwallu ystod eang o anghenion, gan ganiatáu iddynt gefnogi pob math o ddysgwr i gyflawni ei potensial. Bydd colegau yn defnyddio'r holl wybodaeth y mae pobl ifanc yn dod gyda nhw am eu dysgu blaenorol i helpu i lywio'r gweithdrefnau derbyn. Waeth bynnag y canlyniadau TGAU, bydd colegau addysg bellach yn rhoi'r lefel briodol o gefnogaeth i bob dysgwr i'w cynorthwyo i astudio ar gyfer cymwysterau academaidd neu alwedigaethol.
Mae colegau hefyd wedi treulio'r haf yn paratoi i gwrdd â'r newidiadau sydd eu hangen o ganlyniad i Covid-19 i sicrhau bod dysgwyr a staff yn ddiogel, yn derbyn cefnogaeth, ac yn barod ar gyfer eu camau nesaf. Am fanylion cofrestru, cysylltwch â cholegau penodol a fydd yn hapus i pob dysgwr i ddod o hyd i'r llwybr cywir.